L-Eżekuttiv se jiltaqa' bil-co-option mill-ġdid fuq l-aġenda Il-Partit Nazzjonalista se jkun qed jiltaqa' nhar is-Sibt permezz tal-Eżekuttiv tiegħu bl-aġenda tkun il-co-option ta' persuna li tieħu l-post ta' David Stellini. Il-co-option iddominat l-aħbarijet hekk kif vot favur Jean Pierre Debono, b'żewġ voti biss aktar minn Kevin Cutajar, qajjem rabja u kjass b'akkużi illi l-istess Debono kkommetta frodi billi żied mal-lista nies li ma kellhomx dritt jivvutaw. Fost l-akkużi u l-għajjat ta' riżenji, inkluż mid-Deputat Nazzjonalista Jason Azzopardi, rreżenjaw Mark Anthony Sammut minn President tal-Eżekuttiv u David Camilleri, t-teżorier tal-PN. L-ewwel li rriżenja kien David Stellini, kandidat tal-PN fl-aħħar elezzjoni tal-Parlament Ewropew.